ประจำเดือนไม่มาหลายเดือนแล้วนานถึงมีมาซักหยดแล้วก้อหายบอกประจำเดือนไกล้หมดแต่ไม่มียาไห้ทานและอาการข้างเคียงมีไรบ้างคะ
สวัสดีค่ะ การวินิจฉัยที่เป็นไปได้-ภาวะหมดประจำเดือน-การตั้งครรภ์-รังไข่ทำงานไม่ปกติ สร้างฮอร์โมนอยู่ในระดับที่ไม่คงที่ ซึ่งเกิดได้บ่อยในผู้ที่ใกล้หมดประจำเดือน หรือผู้ที่เพิ่งมีประจำเดือนมาครั้งแรกๆภาวะหมดประจำเดือนเกิดในผู้หญิงอายุโดยเฉลี่ยประมาณ 45-55 ปี โดยรังไข่หยุดการผลิตไข่ ทำให้ไม่มีประจำเดือนอีกต่อไป ส่งผลให้เกิดความเปลี่ยนแปลงทางด้านร่างกายและจิตใจ ได้ดังนี้-ไม่มีประจำเดือน-ช่องคลอดแห้ง มีเพศสัมพันธ์แล้วเจ็บ-ร้อนวูบวาบ ไม่สบายตัว มีเหงื่อออกในตอนกลางคืน-มีปัญหาเรื่องการนอน นอนน้อย นอนไม่หลับ-ผิวแห้ง หนังศีรษะบาง ผมร่วง-น้ำหนักขึ้นจากระบบเผาผลาญในร่างกายทำงานได้น้อยลง-ไม่มีสมาธิ อารมณ์แปรปรวน หงุดหงิดง่ายการดูแลตัวเองเบื้องต้น สามารถรับประทานอาหารและออกกำลังได้ตามปกติ พักผ่อนให้เพียงพอ หากร้อนวูบวาบมากควรใส่เสื้อผ้าโปร่งสบาย อยู่ในที่ที่มีอากาศเย็น ดื่มน้ำเย็น หลีกเลี่ยงการรับประทานอาหารที่เผ็ดร้อนหรือมีคาเฟอีน หากอารมณ์แปรปรวน ควรลดความเครียดและความวิตกกังวลในชีวิตประจำวัน หากิจกรรมเพื่อความผ่อนคลายทำ รับประทานแคลเซียมและวิตามินดีเสริมสร้างกระดูกในคนปกติ ไม่มีข้อบ่งชี้ในการให้ฮอร์โมนเพศหญิงทดแทน ผู้ที่แพทย์จะพิจารณาให้ก็คือผู้ที่เข้าวัยทองก่อนวัยปกติเช่นคนที่ตัดรังไข่ออกไป หรือผู้ที่มีอาการดังกล่าวมามากจนรบกวนการใช้ชีิวิตประจำวัน อาจให้ฮอร์โมนทดแทนในระยะสั้นๆแล้วเอาออก เนื่องจากการให้ฮอร์โมนทดแทนเป็นเวลานานนั้นอาจเพิ่มความเสี่ยงการเป็นมะเร็งที่เยื่อบุโพรงมดลูกได้ค่ะ